CELEX: 32009R0448
Language: el
Date: 2009-05-28 00:00:00
Title: Κανονισμός (ΕΚ) αριθ. 448/2009 της Επιτροπής, της 28ης Μαΐου 2009 , σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης

29.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/7
            
         
      ΚΑΝΟΝΙΣΜΌΣ (ΕΚ) αριθ. 448/2009 ΤΗΣ ΕΠΙΤΡΟΠΉΣ
   
   της 28ης Μαΐου 2009
   σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 7ε σε συνδυασμό με το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007, η ζάχαρη που παράγεται κατά τη διάρκεια της περιόδου εμπορίας καθ’ υπέρβαση της ποσόστωσης που αναφέρεται στο άρθρο 56 του εν λόγω κανονισμού μπορεί να εξάγεται μόνο εντός του ποσοτικού ορίου που καθορίζεται από την Επιτροπή.
            
         
               (2)
            
            
               Στον κανονισμό (ΕΚ) αριθ. 274/2009 της Επιτροπής, της 2ας Απριλίου 2009, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2009/2010 (3), καθορίζονται τα ανωτέρω όρια. Ο κανονισμός αυτός θα εφαρμοστεί από την 1η Οκτωβρίου 2009 και, συνεπώς, το ποσοτικό όριο για τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2009/10 θα είναι διαθέσιμο μόνο από την ημερομηνία αυτή.
            
         
               (3)
            
            
               Για την περίοδο εμπορίας 2009/10, κρίνεται σκόπιμο, άρα, να καθορισθεί μηδενικό ποσοστό αποδοχής για τις ποσότητες για τις οποίες υποβλήθηκαν αιτήσεις από τις 18 Μαΐου 2009 έως τις 22 Μαΐου 2009 και να ανασταλεί η υποβολή των αιτήσεων πιστοποιητικών εξαγωγής για τη ζάχαρη. Για την περίοδο εμπορίας 2009/10, πρέπει επίσης να απορριφθούν όλες οι αιτήσεις πιστοποιητικών εξαγωγής για τη ζάχαρη, οι οποίες υποβλήθηκαν στις 25, 26, 27, 28 και 29 Μαΐου 2009,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για την περίοδο εμπορίας 2009/10, τα πιστοποιητικά εξαγωγής για τη ζάχαρη εκτός ποσόστωσης για τα οποία υποβλήθηκαν αιτήσεις από τις 18 Μαΐου 2009 έως τις 22 Μαΐου 2009, εκδίδονται για τις αιτούμενες ποσότητες πολλαπλασιαζόμενες επί το ποσοστό αποδοχής 0 %.
   2.   Για την περίοδο εμπορίας 2009/10, οι αιτήσεις πιστοποιητικών εξαγωγής για τη ζάχαρη εκτός ποσόστωσης που υποβλήθηκαν στις 25, 26, 27, 28 και 29 Μαΐου 2009 απορρίπτονται.
   3.   Για την περίοδο εμπορίας 2009/10, η υποβολή των αιτήσεων πιστοποιητικών εξαγωγής για τη ζάχαρη εκτός ποσόστωσης αναστέλλεται για την περίοδο από την 1η Ιουνίου 2009 έως τις 30 Σεπτεμβρίου 2009.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαΐου 2009.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 178 της 1.7.2006, σ. 24.
   
      (3)  ΕΕ L 91 της 3.4.2009, σ. 16.